રાજય સરકાર દ્વારા રૂપિયા ૨૬૨ કરોડના જમીન રીસર્વેના પ્રોજેકટમાં અનેક પ્રકારની વિસંગતાઓ તેમજ પોલમપોલ બહાર આવી જે તેમજ સાબરકાંઠા જિલ્લામાં જમીનની ખોટી માપણી સામે વાંધા અરજીઓનો રાફડો ફાટી નિકળ્યો છે. સાબરકાંઠા જિલ્લામાં જમીન રીસર્વેની ૧૭ હજારથી વધુ અરજીઓ પેન્ડીંગ છે ત્યારે હક પત્રમાં નોંધ ન પડતા અરજદારો અને ખેડૂત ખાતેદારો ચિંતામાં જોવા મળી રહ્યા છે. આ અંગેની વિગત એવી છે કે રાજય સરકાર દ્વારા કરોડો રૂપિયાના ખર્ચે જમીન માપણીનો પ્રોજેકટ હાથ ધરવામાં આવ્યો હતો અને આ માપણીની કામગીરી દક્ષીણ ભારતની ખાનગી એક એજન્સી પાસે કરાવવામાં આવી હતી.